VENDIM
Nr. 70, datë 10.5.2019

MBI FILLIMIN E PROCEDURËS, PËR MODIFIKIMIN E LICENCËS SË SHOQËRISË HENZ ENERGY SHPK, NR. 158, SERIA PV12K, TË MIRATUAR ME VENDIMIN E BORDIT TË KOMISIONERËVE TË ERE-s NR. 65, DATË 28.5.2012, PËR LICENCIMIN E SHOQËRISË HENZ ENERGY SHPK NË AKTIVITETIN E PRODHIMIT TË ENERGJISË ELEKTRIKE NGA HEC-et “DARSI 1”, “DARSI 2”, “DARSI 3”

Në bazë të nenit 16 dhe nenit 43, të ligjit nr. 43/2015 “Për sektorin e energjisë elektrike” i ndryshuar; nenit 10, pika 3 dhe nenit 15 të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike” miratuar me vendimin e bordit të ERE-s nr. 109, datë 29.6.2016; neni 19, pika 1, germa “a”, të “Rregullores për organizimin, funksionimin dhe procedurat e ERE-s”, miratuar me vendimin e bordit të ERE-s nr. 96, datë 17.6.2016, bordi i Entit Rregullator të Energjisë (ERE), në mbledhjen e tij të datës 10.5.2019, mbasi shqyrtoi relacionin e përgatitur nga Drejtoria e Licencimit dhe e Monitorimit të Tregut mbi fillimin e procedurës, për modifikimin e licencës së shoqërisë HENZ ENERGY sh.p.k., me nr. 158, seria PV12K, të miratuar me vendimin e bordit të komisionerëve të ERE-s nr. 65, datë 28.5.2012, për licencimin e shoqërisë HENZ ENERGY sh.p.k. në aktivitetin e prodhimit të energjisë elektrike nga HEC-et “Darsi 1”, “Darsi 2”, “Darsi 3”,
konstatoi se: 
- Shoqëria HENZ ENERGY sh.p.k., me shkresën e protokolluar në ERE me nr. 287, datë 10.4.2019, ka kërkuar modifikimin e licencës së prodhimit të energjisë elektrike.  
- Shoqëria HENZ ENERGY sh.p.k., është mbajtëse e licencës me nr. 158, seria PV12K, për prodhimin e energjisë elektrike nga HEC-et “Darsi 1”, me kapacitet 2240 kW, “Darsi 2” me kapacitet 7633 kW, “Darsi 3” me kapacitet 1066 kW, me kapacitet total 10939 kW, dhënë me vendimin e bordit të komisionerëve të ERE-s nr. 65, datë 28.5.2012, për një periudhë 30-vjeçare.
- AKBN-ja, me shkresën nr. 5821/5 prot., datë 16.8.2018, ka përcjellë në MIE “Raportin e oponencës teknike, mbi ndryshimet e projektit të zbatimit të HEC-eve “Darsi 1” dhe “Darsi 2”, protokolluar në Ministrinë e Infrastrukturës dhe Energjisë, (MIE), me shkresën nr. 8589/3, datë 16.8.2018 dhe kjo e fundit me shkresën nr. 8589/4 prot., datë 28.8.2018, drejtuar shoqërisë HENZ ENERGY sh.p.k., për dijeni AKBN-në, ka miratuar projektin e zbatimit përfundimtar të HEC-ve “Darsi 1” dhe “Darsi 2”.
- Kërkesa për modifikimin e licencës së sipërcituar vjen si rezultat i optimizimit të skemës hidroenergjetike, si dhe për përmirësimin e të gjithë parametrave duke pakësuar numrin e HEC-eve nga 3 në 2, me ndërtimin e objektit konkret (“Darsi 1” dhe “Darsi 2”) dhe rritjen e kapacitetit të instaluar respektivisht “Darsi 1”, me kapacitet të instaluar që rritet 3328 kW dhe “Darsi 2” me kapacitet të instaluar që rritet 11635 kW.
- Në vijim sa më sipër, shoqëria  HENZ ENERGY sh.p.k. dhe MIE, kanë lidhur kontratën shtesë të koncesionit me nr. 2105 rep. dhe nr. 1120/3 kol., datë 28.9.2018 nr. 1120/3 kol, datë 28.9.2018 (amendim kontrate koncesioni nr. 286 rep. dhe nr. 39 kol., datë 30.1.2009).
- Nga analiza që iu bë dokumentacionit të depozituar në ERE nga shoqëria HENZ ENERGY sh.p.k., në bazë të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, rezulton i plotësuar pjesërisht si më poshtë: 
Formati dhe dokumentacioni për aplikim: 
Neni 9, pika 1:
- germa “a” (të dhënat për aplikim), plotësuar; 
- germa “b” (të dhëna identifikuese për aplikuesit),  plotësuar;
- germa “c” (të dhëna për aplikuesin), plotësuar; 
neni 15 pika 4:
- germa “a”, një informacion me shkrim ku të shpjegohen arsyet e kërkesës për modifikimin e licencës, plotësuar. 
- germa “b”, vendimin me shkrim të organeve drejtuese të të licencuarit të cilat shprehin vullnetin për të kërkuar modifikimin e licencës, vendimi i datës 5.4.2019, plotësuar.
- germa “c”, miratimin e modifikimit të parametrave dhe kushteve të tjera të licencës kur këto janë të kushtëzuara me miratimin nga organe të tjera, plotësuar. 
- germa “d”, ndikimet e pritshme të modifikimi të licencës ndaj detyrimeve të të licencuarit sipas legjislacionit në fuqi, plotësuar. 
- germa “e”, të ketë kryer pagesat e rregullimit në ERE, plotësuar. 
Për gjithë sa më sipër cituar, bordi i ERE-s, 

VENDOSI:

1. Të fillojë procedurën për modifikimin e licencës së shoqërisë HENZ ENERGY sh.p.k., nr.  158, seria PV12K, të miratuar me vendimin e bordit të komisionerëve të ERE-s nr. 65, datë 28.5.2012, për prodhimin e energjisë elektrike nga HEC-et: “Darsi 1” me kapacitet të instaluar 2240 kW; “Darsi 2”, me kapacitet të instaluar 7633 kW dhe “Darsi 3” me kapacitet të instaluar 1.066 kW, me kapacitet total të instaluar 10.939 kW.
2. Të shqyrtojë përmbushjen e kushteve dhe dokumentacionit të nevojshëm për miratimin e ndryshimeve të licencës nr. 158, seria PV12K, në përputhje me parashikimet e kontratës shtesë të koncesionit nr. 2105 rep. dhe nr. 1120/3 kol., datë 28.9.2018, “Për ndryshimin e kontratës të formës “BOT”, për “Ndërtimin, operimin e transferimin e hidrocentraleve: “Darsi 1”, “Darsi 2” dhe “Darsi 3”, si më poshtë:
Ishte: “DARSI 1” me kapacitet të instaluar:                            	2240 kW; 
          “DARSI 2”, me kapacitet të instaluar:                            	7633 kW; dhe 
          “DARSI 3” me kapacitet të instaluar:                             	1.066 kW; 
            me kapacitet total të instaluar: 				10.939 kW.
Bëhet: HEC “Darsi 1” me kapacitet të instaluar:                       	3328 kW;
     HEC “Darsi 2” me kapacitet të instaluar:                      	11635 kW;
            kapaciteti total i instaluar:                                             	14963 kW.
3. Drejtoria e Licencimit dhe e Monitorimit të Tregut të njoftojë aplikuesin për vendimin e bordit të ERE-s.

Ky vendim hyn në fuqi menjëherë.
Për këtë vendim mund të kërkohet rishikim brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

